CELEX: 32011R0827
Language: ro
Date: 2011-08-12 00:00:00
Title: Regulamentul de punere în aplicare (UE) nr. 827/2011 al Comisiei din 12 august 2011 privind clasificarea anumitor mărfuri în Nomenclatura combinată

18.8.2011   
            
            
               RO
            
            
               Jurnalul Oficial al Uniunii Europene
            
            
               L 211/9
            
         REGULAMENTUL DE PUNERE ÎN APLICARE (UE) NR. 827/2011 AL COMISIEI
   din 12 august 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 august 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Colorant albastru de tip polimetină (albastru fluorescent) diluat într-o mixtură de solvenți compusă din etilenglicol și metanol.
                  Compoziție (% din masă):
                  
                              —
                           
                           
                              etilenglicol
                           
                           
                              96,9
                           
                        
                              —
                           
                           
                              metanol
                           
                           
                              3,0
                           
                        
                              —
                           
                           
                              colorant de tip polimetină
                           
                           
                              0,002
                           
                        Produsul este destinat uzului în analizoare de sânge automate. Este utilizat pentru a colora leucocitele cu ajutorul unui marker fluorescent după ce au fost supuse unui tratament pregătitor specific. Produsul este introdus într-un mic recipient etichetat, fiind destinat utilizării în laboratoare.
               
               
                  3212 90 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 de la secțiunea VI, precum și a textului codurilor NC 3212 și 3212 90 00.
                  Materialul colorant de la poziția 3204, condiționat pentru vânzarea cu amănuntul, este clasificat la poziția 3212. Produsele de acest tip nu sunt acoperite de poziția 3822 și, prin urmare, produsul în cauză nu poate fi clasificat la această poziție ca reactiv de diagnostic sau de laborator. A se vedea de asemenea produsele excluse de la poziția 3822 conform literei (c) din notele explicative ale Sistemului armonizat aferente acestei poziții.
                  Conform caracteristicilor sale, produsul este un colorant, în sensul poziției 3212, și este utilizat în scopul colorării.
                  Având în vedere că produsul este clasificabil la poziția 3212 și se prezintă sub formă de doze ori este condiționat pentru vânzarea cu amănuntul, acesta se încadrează în prevederile notei 2 de la secțiunea VI. Prin urmare, trebuie să fie clasificat doar la această poziție, neputând fi clasificat la vreo altă poziție a nomenclaturii. A se vedea de asemenea al treilea alineat de la litera c) din notele explicative ale Sistemului armonizat aferente poziției 3212.